חידון שעשועון לקטנים ולגדולים - לליל הסדר

חידון מס' 2: אל"ף בי"ת – מי יודע

השתדלנו לסדר את השאלות, בכל אות, מהקל אל הקשה. התחילו איפוא בצעיר שבחבורה, המשיכו בחן הנעורים ומשם ליודעי דת ודין.

* לו כוס מיוחדת (שתי סיבות מדוע)



**א**

* שוברים אותו, מחביאים אותו, גונבים אותו, ובסוף אוכלים אותו. ויש לו גם שם נוסף (באות אחרת), מהו?
* אחת מהמכות
* החודש בו יצאנו ממצרים (בלשון התורה)
* ממנו כל ההיסטוריה שלנו התחילה (שני אל"ף ואולי גם שלושה)
* המילה הראשונה של מסכת פסחים
* קטע בהגדה שיש בתחילתו שלוש מילים שמתחילות באות אל"ף (רמז: הראשון שביקש להשמידנו)
* אחד מפרקי הלל מתחיל באות זו.
* שם אחר לנס (רמז: שיטת החידון שלנו)

* אחת מהמכות



**ב**

* ועוד אחת מהמכות
* שם וגם היום יושבים חכמים
* הצילה את משה. שני שמות
* מסימני הסדר
* מסימני הקערה (מה היא מסמלת)
* שם התבשר אברהם על שעבוד מצרים
* אור לארבעה עשר עושים אותה ולאחריה עוד פעולה באותה האות
* אחד מפרקי הלל מתחיל באות זו.
* החכם שבזכותו אנחנו מזכירים את יציאת מצרים ואומרים את ההגדה בלילה
* שם ישבו אבותינו



**ג**

* האבא שלו הוציא אותנו ממצרים
* משה דאג לו ואז ידעו שהוא (משה) ראוי להנהיג את עם ישראל
* "מתחילה עובדי עבודה זרה היו אבותינו". ובנוסח אחר: "מתחילה עובדי עבודת ... היו אבותינו"
* בעל חיים שמתחיל באות זו ונזכר בהגדה (מצא היכן)
* שמו מתחיל בגימ"ל והוא אמר משהו חשוב מאד בגימטריא של האות גימ"ל. מי החכם ומה אמר?
* בו אכלו מצה ראשונה מתבואת ארץ ישראל (רמז: ספר יהושע פרק ה).
* אחת מהמכות



**ד**

* ועוד מכה אחת
* מספיק לנו
* עשרה מי יודע
* בעל חיים שמתחיל באות זו ונזכר בהגדה (מצא היכן)
* בגימטריא, כמה כאלה אתה יודע בליל הסדר וביציאת מצרים
* משמעות אחרת למילה נס
* מסימני הסדר



**ה**

* זה בארמית (רמז: לחם)
* ה"א בגימטריא בבני ברק
* המציא את הסנדוויץ' הרבה לפני האנגלים (רמז: חכם שעלה מבבל לארץ ישראל והיה לו מנהג מיוחד בליל הסדר).
* אומרים אותו ביום הראשון של פסח שלוש פעמים. מתי? אבל אח"כ בשאר ימי החג רק חצי. למה?
* מסימני הסדר



**ו**

* מתחילה קטע חשוב בהגדה בו מרימים את הכוס
* ארבע לשונות של גאולה (יש גם חמישי)
* על השולחן אחד, על גופנו שניים



**ז**

* מה שעשה הלל
* בסוף הסעודה אם יש לפחות שלושה
* מבשר את האביב (עפ"י שיר השירים)
* בל יראה ובל ימצא



**ח**

* ההפך מעבדות
* אחד מהבנים בהגדה
* אחת מהמכות
* מסימני הקערה (שניים)
* חמישה מי יודע
* הוא נהג בפסח מצרים ואיננו בפסח דורות (רמז: מהירות)
* קרבן נוסף שהיו מביאים חוץ מקרבן הפסח (רמז: גם בחגים אחרים), היכן הוא בשולחן?
* בעל חיים שמתחיל באות זו ונזכר בהגדה (מצא היכן)
* חכם מצרי
* קבוצה של אנשים שנאספים לאכול ביחד את קרבן הפסח
* אחד מהחכמים שהיה במסובים בבני ברק



**ט**

* מתחילים להתפלל עליו בחג הראשון של פסח
* המזל של החודש שלנו

* מסימני הסדר



**י**

* שם היו יותר נסים ומכות מאשר במצרים. כמה יותר?
* אחד מהחכמים שהיה במסובים בבני ברק
* הבן שלה הוציא אותנו ממצרים
* החתן שלו הוציא אותנו ממצרים
* הכוח בו הוציא הקב"ה אותנו ממצרים. ספר הלכה חשוב.



**כ**

* אחת מהמכות
* מסימני הקערה וגם הסדר
* עומד ריק בליל הסדר
* מי שרעב מוזמן להצטרף
* מה שעשה הלל
* אחד עשר מי יודע
* על הראשון מקדשים, על השני מגידים, על השלישי ... ועל הרביעי ... – השלם.
* בעל חיים שמתחיל באות זו ונזכר בהגדה – יש שניים כאלה (מצא היכן)
* גם לו יש חלק ביציאת מרים. הוא לא חרץ לשון.
* איך משה קרא לעצמו שהוא מגמגם.
* שניים מי יודע



**ל**

* המצה האמצעית היא לכבודו
* בגלל שלא שינו אותו, נגאלו ממצרים. שתי תשובות!
* אחד מפרקי הלל מתחיל באות זו.

* מסימני הסדר (שניים, שלושה ואולי אפילו שלושה!)



**מ**

* פרעה חטף עשירייה כזו
* השאלה המרכזית בערב זה
* מסימני הקערה
* האח שלה הוציא אותנו ממצרים
* צומת מרכזי בארץ שקשור להגדה
* הַגְנוּת לפי רב
* רק הם יכולים לאכול את קרבן הפסח. והיום – לתיאטרון וקונצרטים.
* הכינוי למצרים במעוז צור
* אומרים שהוא לא מוזכר בהגדה והוא כן מוזכר. מי הוא ואיפה הוא מוזכר?
* המפקדה של משה

* החודש בו יצאנו ממצרים



**נ**

* שרף את המקל (את החוטרא)
* מסימני הסדר
* המקל נהפך ל ... וזה היה ...
* שם אחר לנס (רמז: תפילה\שיר בחנוכה)
* מבשרים את האביב (עפ"י שיר השירים)
* בו ה' התגלה למשה ושלח אותו למצרים



**ס**

* שישה מי יודע
* בעל חיים שמתחיל באות זו ונזכר בהגדה (מצא היכן)
* התחנה הראשונה של בני ישראל אחרי שיצאו ממצרים
* עיר באירופה שם נדפסה הגדה חשובה הנושאת את שמה
* אחת מהמכות



**ע**

* המארח בבני ברק
* הבן שלו הוציא אותנו ממצרים
* הַגְנוּת לפי שמואל
* עבודה קשה



**פ**

* אחת מהערים שבני ישראל בנו במצרים
* הוא מכנה את ה' באות הבאה ואת עצמו רשע (מצא את המקור)
* לשון הגאולה שיעקב מסר לבניו ושמשה השתמש כדי לשכנע את בני ישראל שה' שלח אותו
* מצווה שעושים לזכר המכה האחרונה
* עיר באירופה שם נדפסה הגדה חשובה הנושאת את שמה
* שם אחר למצרים
* אחת מהמכות



**צ**

* מסימני הסדר
* בוא ותלמד
* בעל חיים שמתחיל באות זו ונזכר בהגדה (מצא היכן)
* מחביאים אותו. השם היותר ידוע שלו מתחיל באות אל"ף
* שם אשתו של משה
* מסימני הסדר

**ק**



* שאלות
* רבותינו, הגיע זמן ...
* הנס הכי גדול ביציאת מצרים
* הנכד שלו הוציא אותנו ממצרים
* אחד מהבנים בהגדה



**ר**

* מסימני הסדר
* אחת מהערים שבני ישראל בנו במצרים
* בני ישראל יצאו ממצרים ביד ...
* אחת מהמכות



**ש**

* מסימני הסדר
* אכל את הגדיא
* הקריאה של משה לפרעה לשחרר את העם
* ההודיה לאחר קריעת ים סוף
* כינוי ללילה של הסדר (רמז: וזה לא אוכל)
* הגיל של משה כאשר בא לפני פרעה ואמר: שלח את עמי
* מספר בני ישראל כשירדו למצרים
* בקהילות רבות קוראים אותו אחרי הסדר (וגם בשבת חול המועד)
* מילה אחרת למכות
* אחד מהבנים בהגדה



**ת**

* שם הושם התינוק שהפך למנהיג
* שתה את המים (מיא)
* המקל נהפך ל ...
* גם הוא מבשר את האביב (עפ"י שיר השירים)
* הגלעדי יבוא ייתן תשובות לכל השאלות. איך זה קשור לליל הסדר?

חג שמח וליל סדר מהנה

מחלקי המים